Zajednički prijedlog UREDBE VIJEĆA o izmjeni Uredbe (EU) br. 36/2012 o mjerama ograničavanja s obzirom na stanje u Siriji /* JOIN/2014/037 final - 2014/0323 (NLE) */





OBRAZLOŽENJE (1) Uredbom Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji provodi se Odluka Vijeća 2011/782/ZVSP[1]. Odlukom Vijeća 2012/739/ZSVP[2] stavljena je izvan snage i zamijenjena Odluka 2011/782/ZVSP. Dana 1. lipnja 2013. Odluka 2012/739/ZVSP je istekla. Zamijenjena je Odlukom 2013/255/ZVSP koja se primjenjuje do 1. lipnja 2014. (2) Odlukom Vijeća 2014/XXX/ZVSP od XXX izmijenjena je Odluka Vijeća 2013/255/ZVSP kako bi se omogućile dodatne mjere ograničavanja u odnosu na Siriju, posebno na gorivo za mlazne motore i određene aditive gorivu. (3) Za provođenje tih mjera potrebno je daljnje djelovanje Unije. Visoka predstavnica Unije za vanjske poslove i sigurnosnu politiku i Europska komisija u skladu s tim predlažu izmjenu Uredbe (EU) br. 36/2012. 2014/0323 (NLE) Zajednički prijedlog UREDBE VIJEĆA o izmjeni Uredbe (EU) br. 36/2012 o mjerama ograničavanja s obzirom na stanje u Siriji VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 215., uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije[3], uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije, budući da: (1) Uredbom Vijeća (EU) br. 36/2012[4] provodi se većina mjera utvrđenih Odlukom 2013/255/ZVSP. (2) Dana... studenoga 2014. Vijeće je donijelo Odluku 2014/.../ZVSP o izmjeni Odluke 2013/255/ZVSP kako bi se spriječili prodaja, isporuka, prijevoz ili izvoz goriva za mlazne motore i aditiva, bez obzira na to potječu li oni iz Unije, bilo kojoj osobi, subjektu ili tijelu u Siriji ili za uporabu u Siriji. (3) Osim toga, trebalo bi zabraniti osiguravanje financiranja ili financijske pomoći, uključujući financijske derivate, te osiguranje i ponovno osiguranje, bilo kojoj osobi, subjektu ili tijelu u Siriji ili za uporabu u Siriji s obzirom na prodaju, isporuku, prijevoz ili izvoz goriva za mlazne motore i aditiva u Siriju ili za uporabu u Siriji. (4) Potrebno je osigurati sveobuhvatnu klauzulu o izbjegavanju, kojom se zabranjuje sudjelovanje, svjesno i namjerno, u aktivnostima čiji je cilj ili učinak zaobilaženje odredaba ove Uredbe. (5) Navedena je mjera obuhvaćena područjem primjene Ugovora i stoga je, prvenstveno kako bi se osiguralo da ju gospodarski subjekti u svim državama članicama primjenjuju na jednak način, za njezinu provedbu potrebno djelovanje na razini Unije. (6) Stoga Uredbu (EU) br. 36/2012 treba na odgovarajući način izmijeniti, DONIJELO JE OVU UREDBU: Članak 1. Uredba (EU) br. 36/2012 mijenja se kako slijedi: (1) Umeće se sljedeći članak 8.a: „Članak 8.a 1. Zabranjeno je: (a) prodavati, isporučivati, prevoziti ili izvoziti, neposredno ili posredno, kerozinsko reaktivno gorivo i aditive navedene u Prilogu VIII. bilo kojoj osobi, subjektu ili tijelu u Siriji ili za uporabu u Siriji (b) osiguravati financiranje ili financijsku pomoć, uključujući financijske derivate, kao i osiguranje i ponovno osiguranje, koji se odnose na prodaju, isporuku, prijevoz ili izvoz kerozinskog reaktivnog goriva i aditiva navedenih u Prilogu VIII. bilo kojoj osobi, subjektu ili tijelu u Siriji ili za uporabu u Siriji; (c) pružati brokerske usluge u vezi s prodajom, isporukom, prijevozom ili izvozom kerozinskog reaktivnog goriva i aditiva navedenih u Prilogu VIII. bilo kojoj osobi, subjektu ili tijelu u Siriji ili za uporabu u Siriji. 2. Prilogom VIII. obuhvaćeni su kerozinsko reaktivno gorivo i aditivi posebno formulirani za takvo gorivo. 3. Odstupajući od stavka 1., nadležna tijela država članica navedena na web-mjestima s popisa u Prilogu III. mogu odobriti prodaju, isporuku, prijevoz ili izvoz kerozinskog reaktivnog goriva i aditiva navedenih u Prilogu VIII. bilo kojoj osobi, subjektu ili tijelu u Siriji ili za uporabu u Siriji prema uvjetima koje smatraju primjerenima, pod uvjetom da su utvrdila ispunjenje sljedećih preduvjeta: (a) kerozinsko reaktivno gorivo i aditivi nužni su Ujedinjenim narodima ili tijelima koja djeluju u njihovo ime za pružanje ili pospješivanje pružanja pomoći u Siriji u humanitarne svrhe, kao što su pružanje ili pospješivanje pružanja pomoći, što obuhvaća medicinski potrošni materijal, hranu ili prijevoz humanitarnih djelatnika i povezanu pomoć, ili u svrhe evakuacije iz Sirije ili unutar Sirije; (b) kerozinsko reaktivno gorivo i aditivi isključivo su namijenjeni uporabi u civilnim zrakoplovima koji lete unutar Sirije. 4. Predmetne države članice obavješćuju druge države članice i Komisiju o odobrenjima izdanim na temelju ovog članka u roku od četiri tjedna. 5. Zabrana iz stavka 1. ne primjenjuje se na kerozinsko reaktivno gorivo i aditive navedene u Prilogu VIII. koji se isključivo upotrebljavaju u civilnim zrakoplovima koji polijeću iz aerodroma unutar Sirije ili slijeću na njih ili prolaze kroz Siriju.” (2) Umeće se članak 27.a: „Članak 27.a 1. Zabranjuje se svjesno i namjerno sudjelovanje u aktivnostima čiji je cilj ili učinak zaobilaženje odredaba ove Uredbe. (3) Prilog ovoj Uredbi umeće se kao Prilog VIII. Uredbi (EU) br. 36/2012. Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu Za Vijeće Predsjednik [1] Odluka Vijeća 2011/782/ZVSP od 1. prosinca 2011. o mjerama ograničavanja protiv Sirije i stavljanju izvan snage Odluke 2011/273/ZVSP (SL L 319, 2.12.2011., str. 56.). [2] Odluka Vijeća 2012/739/ZVSP od 29. studenog 2012. o mjerama ograničavanja protiv Sirije i stavljanju izvan snage Odluke 2011/782/ZVSP (SL L 330, 30.11.2012., str. 21.). [3] SL L 147, 1.6.2013., str. 14. [4] Uredba Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i stavljanju izvan snage Uredbe (EU) br. 442/2011 (SL L 16, 19.1.2012., str. 1.). „PRILOG VIII.” Kerozinsko reaktivno gorivo i aditivi kao što su navedeni u članku 8a Br. || Opis || Oznaka KN (1) Aditivi protiv detonacije, npr. tetraetil olovo (TEL) pripravci protiv detonacije na osnovi tetraetil olova pripravci protiv detonacije na osnovidrugih spojeva olova drugi pripravci protiv detonacije || 3811 11 10 3811 11 90 3811 19 00 (2) Inhibitori oksidacije Inhibitori oksidacije koji se koriste u aditivima za ulja za podmazivanje: - inhibitori oksidacije koji sadržavaju naftna ulja: - drugi inhibitori oksidacije: Inhibitori oksidacije koji se koriste za druge tekućine koje se upotrebljavaju u iste svrhe kao i mineralna ulja: || 3811 21 00 3811 29 00 3811 90 00 (3) Statički disperzivni aditivi Statički disperzivni aditivi za ulja za podmazivanje: - sadržavaju naftna ulja: - drugi: Statički disperzivni aditivi za druge tekućine koje se upotrebljavaju u iste svrhe kao i mineralna ulja: || 3811 21 00 3811 29 00 3811 90 00 (4) Inhibitori korozije Inhibitori korozije za ulja za podmazivanje: - sadržavaju naftna ulja: - drugi: Inhibitori korozije za druge tekućine koje se upotrebljavaju u iste svrhe kao i mineralna ulja: || 3811 21 00 3811 29 00 3811 90 00 (5) Inhibitori zaleđivanja sustava za gorivo (aditivi protiv smrzavanja) Inhibitori zaleđivanja sustava za gorivo za ulja za podmazivanje: - sadržavaju naftna ulja: - drugi: Inhibitori zaleđivanja sustava za gorivo za druge tekućine koje se upotrebljavaju u iste svrhe kao i mineralna ulja: || 38112100 38112900 38119000 (6) Deaktivatori metala Deaktivatori metala za ulja za podmazivanje: - sadržavaju naftna ulja: - drugi: Deaktivatori metala za druge tekućine koje se upotrebljavaju u iste svrhe kao i mineralna ulja: || 3811 21 00 3811 29 00 3811 90 00 (7) Biocidni aditivi Biocidni aditivi za ulja za podmazivanje: - sadržavaju naftna ulja: - drugi: Biocidni aditivi za druge tekućine koje se upotrebljavaju u iste svrhe kao i mineralna ulja: || 3811 21 00 3811 29 00 3811 90 00 (8) Aditivi za poboljšavanje termičke stabilnosti Aditivi za poboljšavanje termičke stabilnosti za ulja za podmazivanje: - sadržavaju naftna ulja: - drugi: Aditivi za poboljšavanje termičke stabilnosti za druge tekućine koje se upotrebljavaju u iste svrhe kao i mineralna ulja: || 3811 21 00 3811 29 00 3811 90 00 (9) gorivo za mlazne motore (osim kerozina): gorivo za benzinske mlazne motore (lagana ulja) osim kerozina (srednja ulja) || 2710 12 70 2710 19 29 (10) kerozinska reaktivna goriva (srednja ulja) || 2710 19 21 (11) kerozinska reaktivna goriva pomiješana s biodizelom[1] || 2710 20 90 [1] * pod uvjetom da i dalje sadržavaju 70 % ili više masenih udjela naftnih ulja ili ulja dobivenih od bitumenskih minerala